Yal amdan d acu yessaram neɣ uɣur yessaram. Maca asirem ɣer tdukli d tayri n ugdud dayen igerrzen. Amedya seg uɣmis «Tiɣremt» : «Nessaram ad yili uɣmis-a (...) d tiɣremt i uzeṭṭa n tegmat akked tayri gar yimaziɣen anda ma llan.»27 Dagi mass Zidan, yessaram aɣmis «Tiɣremt» d win ara yesseddukklen imaziɣen s tegmat d tdukli. Awal «Asirem», yesɛa tazamulit n uzekka yelhan, xir n wayen iɛeddan. «Asirem d azekka yelhan, icudd ɣef umkan ideg tella tlelli akked tugdut.»28